आरक्षण के विरोध में अधिकारी हुए एकजुट, नई कार्यकारिणी घोषित
आरक्षण का विरोध कर रहे कई विभागों के अधिकारी समता आंदोलन के बैनर तले एकजुट हाे गए हैं। संगठन में प्रदेश भर से प्रथम और द्वितीय श्रेणी के अधिकारियों समेत अन्य कर्मचारी शामिल हुए हैं। संगठन के राष्ट्रीय अध्यक्ष पाराशर नारायण ने प्रांताध्यक्ष अशोक शर्मा की अनुशंसा पर नई कार्यकारिणी भी घोषित कर दी है। पदाधिकारियों में कई विभागों की महिला अधिकारियों को भी शामिल किया गया है। इसमें डॉ उषा खरे को महासचिव, अशोक शुक्ला को कोषाध्यक्ष बनाया गया है। प्रांतीय उपाध्यक्षों में उज्जैन संभाग से आरके खरे, भोपाल संभाग से डॉ प्रवीण दिघरै, चंबल संभाग से टीएस कुशवाह, ग्वालियर संभाग से प्रो. राकेश कुशवाह, इंदौर संभाग से शैलेंद्र जोशी रहेंगे। होशंगाबाद संभाग से ज्ञानचंद गौर, सागर संभाग से डॉ मीनाक्षी पटेरिया, जबलपुर संभाग से यूके गौतम, रीवा संभाग से मृगेंद्र सिंह और शहडोल संभाग से हनुमान प्रसाद शुक्ला को लिया गया है। शर्मा ने बताया कि प्रांतीय उपाध्यक्ष ही संभागों के पदेन संभागीय अध्यक्ष रहेंगे। संगठन आर्थिक आधार पर आरक्षण की मांग कर रहा है।
hin_Deva hin_Deva